ปัญหาคือมีเลือดออกต่อเนื่องจากประจำเดือนมา17วัน โดยปกติจะมีเลือดออกกระปิดกระปอยในบางเดือน แต่ล่าสุดไปพบ ครั้งนี้ให้ยาปรับฮอร์โมนมากิน10เม็ด แต่ลืมกินไป1เม็ด วันต่อมานึกออกก็เลยรีบกินปกติ หลังจากกินยาหมดประจำเดือนก็มา แต่ครั้งนี้มายาวมากๆ ประจำเดือนมาตั้งแต่วันที่14กันยายน จนวันนี้1ตุลาคม เลือดก็ยังไหลไม่หยุดและมากขึ้น (อาการ) หลังจากประจำเดือนมาครบ7วัน ก็มีเลือดสีน้ำตาลไหลออกมาเรื่อยๆทุกวันจนถึงวันที่29กันยายน ก็ใส่แผ่นอนามัยแผ่นเล็กมาตลอด แต่พอวันที่30 เลือดก็มีลักษณะคล้ายๆประจำเดือน จนเต็มแผ่นอนามัยแผ่นเล็กจึงต้องเปลี่ยนมาใช้ผ้าอนามัยธรรมดา แล้วก็มาเยอะมากๆ จนล่าสุดวันที่1ตุลาคม เลือดออกเยอะมากๆ กังวลมากเลยค่ะ เวลามีเลือดออกกระปิดกระปอยก็จะไปพบตลอด ตรวจภายในเป็นประจำ แต่คุณก็ไม่เจออะไรเลย ตอนนี้เครียดมากเลยค่ะ
สวัสดีค่ะ การมีเลือดออกผิดปกติทางช่องคลอดที่ไม่ใช่ประจำเดือนนั้น อาจจะเกิดจาก การมีเนื้องอกมดลูกซึ่งเป็นสาเหตุที่พบได้บ่อย สาเหตุอื่นๆเช่น เนื้องอกปากมดลูก เนื้องอกที่รังไข่ชนิดสร้างฮอร์โมน การติดเชื้อที่ช่องคลอดหรือปากมดลูก ฮอร์โมนจากรังไข่ไม่สมดุล การมีภาวะเลือดออกง่ายหยุดยากซึ่งการให้ได้การวินิจฉัยที่แน่ชัดนั้น ควรได้รับการตรวจภายในและอัลตราซาวน์หน้าท้องโดยแพทย์ หากไปพบแพทย์ ได้ยามากินแล้ว ไม่ดีขึ้น ควรกลับไปตรวจซ้ำ เพื่อตรวจหาสาเหตุอื่นๆเพิ่มเติม และอาจต้องทำการส่งต่อพบแพทย์เฉพาะทางต่อไปเบื้องต้นงดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง หากมีอาการเลือดออกมาก จนซีด เพลีย ปวดหน่วงท้องน้อยมาก ให้รีบกลับไปพบแพทย์